**ADONY VÁROS KÉPVISELŐ-TESTÜLETE**

***J E G Y Z Ő K Ö N Y V***

**Készült:** az Adony Város Képviselő-testületének **2008. augusztus 28-én 16 órakor** megtartott

üléséről.

**Az ülés helye:** a városi önkormányzat tanácskozó terme.

**Jelen vannak:** Ronyecz Péter polgármester

Králl Ferencné aljegyző

a távollévő Farkas János jegyző helyett

**Képviselők:**

Ecsődi László, Füleki Mihály,

Friedrich Istvánné, Herczeg Ferenc,

Kirinovics Péter, Kremmer Lajosné,

Leicht Ferenc, Müller Sándor,

Trautmann-né Mészáros Melinda

**Távolmaradását bejelentette:**

Neichl Mihály képviselő

**Távolmaradását nem jelentette be:**

Szigeti Jenő képviselő

**Tanácskozási joggal jelen van:**

**Polgármesteri Hivatal részéről:**

Kozma Lászlóné csoportvezető

**Meghívottak:** Orthné Horváth Marianna „Szent István” Általános Iskola és „AMI”

igazgató

Suszter László KKKK igazgató

Suszterné Kardos Györgyi HÓVIRÁG Óvoda vezető

**R o n y e c z Péter polgármester** köszönti a megjelenteket.

Megállapítja, hogy a **12 fős** testületből jelen van: **10 fő,** hiányzik: **2 fő,** az ülés határozatképes, azt megnyitja.

* **2 -**

A meghívóban szereplő napirendet javasolja elfogadni.

Megkérdezi, van-e még más napirendi pontra javaslat.

M **ü l l e r Sándor képviselő** szeretné, ha a következő testületi ülésre napirendre kerülne a csapadékvíz elvezetés problémája. Itt a tervező és a műszaki ellenőr is jelen lenne.

**R o n y e c z Péter polgármester** ezután ismerteti a napirendi pontokat.

**N A P I R E N D**

**Tárgy: Előadó:**

**1./** Beszámoló Adony Város Önkormányzata és intézményei Ronyecz Péter

2008. évi költségvetése I. féléves végrehajtásáról. polgármester

Kozma Lászlóné

p. ügyi csop. vez.

**2./** Szabályzat az önkormányzat és intézményei pályázati kezelésének Ronyecz Péter

eljárási rendjéről. polgármester

**3./** Kulcs Község Önkormányzata építésügyi igazgatással kapcsolatos Ronyecz Péter

társulási megállapodás módosítása. polgármester

**4./** Adony városi televízió szerződés meghosszabbítása. Ronyecz Péter

polgármester

**5./** Bejelentés Adony város belterületén utcanév átnevezésről. Ronyecz Péter

polgármester

**6./** Adony város „Diós-dűlő” területen utcanév meghatározása. Ronyecz Péter

polgármester

**7./ I**váncsa Község Önkormányzat és az Adonyi Többcélú Kistérségi Ronyecz Péter

Társulás tanuszodával kapcsolatos megállapodás jóváhagyása. polgármester

**8./** Első lakáshoz jutás anyagi támogatás biztosításának kérése. Leicht Ferenc

e.ügyi-, szoc. pol. biz.

elnöke

**9./** Adony Város Jegyzői állás pályázatának kiírása. Ronyecz Péter

polgármester

* **3 -**

**10./** Az adonyi „Szent István” Általános Iskola és Alapfokú Ronyecz Péter

Művészetoktatási Intézmény alapító okiratának módosítása, polgármester

a művészeti oktatásnál feladatbővülés.

**11./** Kukucska János adonyi lakos köztéri szobor állításával kapcso- Ronyecz Péter

latos kérése. polgármester

**12./** SZÁMCONT BT. újságos pavilon bővítés kérelme. Ronyecz Péter

polgármester

**13./** Adony, Hóvirág köz és Damjanich utca közötti rész lakóinak Ronyecz Péter

csapadékvíz elvezetéssel kapcsolatos kérelme. polgármester

**14./** A helyi buszközlekedéssel kapcsolatos tájékoztatás. Ronyecz Péter

polgármester

**15./** Számvevői jelentésről tájékoztatás. Ronyecz Péter

polgármester

**16./** Jelentés a lejárt határidejű határozatok végrehajtásáról. Ronyecz Péter

polgármester

**17./** Bejelentések.

A képviselő-testület **10 igen** szavazattal, szavazástól való tartózkodás és ellenszavazat nélkül egyetértett a napirenddel.

1. **napirendi pont tárgyalása**

Beszámoló Adony Város Önkormányzata

és intézményei 2008. évi költségvetése I.

féléves végrehajtásáról.

**Előadó:** Ronyecz Péter polgármester

Kozma Lászlóné csoportvezető

(Beszámoló jkv.-höz csatolva.)

**R o n y e c z Péter polgármester:** Az írásos beszámolót minden képviselő megkapta. Megkérdezi a pénzügyi csoportvezetőt Kozma Lászlónét, van-e szóbeli kiegészítése a beszámolóhoz.

**K o z m a Lászlóné csoportvezető:** A beszámolóból a 3/b. tábla kimaradt és a könyvvizsgáló jelentéssel együtt az ülés előtt kiosztásra került.

* **4 -**

**R o n y e c z Péter polgármester** ezután kéri a kérdéseket, véleményeket.

**F r i e d r i c h Istvánné képviselő, a pénzügyi bizottság elnöke, az OKIS bizottság tagja:**

Mindkét bizottsági ülésen elfogadásra javasolták a beszámolót. Időarányosnak mondható a bevétel és a kiadás. A bevétel növelése előtérbe került. A költségekkel való gazdálkodás is jónak mondható. A kintlévőségek behajtása egyre pozitívabb, és ezt fokozni kell, nagy hangsúlyt fordítva rá.

**L e i c h t Ferenc képviselő, az egészségügyi-, szociálpolitikai bizottság elnöke és a gazdasági-, városfejlesztési-, vállalkozási-, környezetvédelmi és turisztikai bizottság tagja:** A két bizottság is elfogadásra javasolta a 2008. évi költségvetés I. féléves végrehajtásáról szóló beszámolót.

**R o n y e c z Péter polgármester:** Aki elfogadja az írásos beszámolót a bizottságok véleményével kiegészítve, az kézfelemeléssel jelezze.

A képviselő-testület **10 igen** szavazattal, szavazástól való tartózkodás és ellenszavazat nélkül egyetértett a beszámolóval, és az alábbi határozatot hozta:

**A d o n y Város Önkormányzata**

**140/2008. (VIII. 28.) Kt. sz. h a t á r o z a t a:**

A képviselő-testület a polgármester előterjesz-

tése alapján Adony Város Önkormányzata és

intézményei 2008. évi költségvetésének I. félévi

teljesítéséről szóló beszámolót elfogadja.

Kéri a képviselő-testület a polgármestert, hogy

határozatáról az érdekelteket értesítse.

**Határidő:** 2008. szeptember 12. és folyamatos

**Felelős :** Ronyecz Péter polgármester

* **5 -**

1. **napirendi pont tárgyalása**

Szabályzat az önkormányzat és intézményei

pályázati kezelésének eljárási rendjéről.

**Előadó:** Ronyecz Péter polgármester

(Előterjesztés és szabályzat jkv.-höz csatolva.)

**R o n y e c z Péter polgármester:** Az előterjesztést minden képviselő kézhez kapta. Kéri a kérdéseket, véleményeket.

**F r i e d r i c h Istvánné képviselő, a pénzügyi bizottság elnöke:** A bizottság örül neki, hogy ez a szabályzat elkészült. Benne van a felelősség is a pályázattal kapcsolatosan. Nyomon követhető és szabályos lesz a pályázatkezelés. Elfogadásra javasolják.

**R o n y e c z Péter polgármester:** Aki elfogadja az önkormányzat és intézményei pályázat kezelésének eljárási rendjéről szóló szabályzatot, az kézfelemeléssel jelezze.

A képviselő-testület **10 igen** szavazattal, szavazástól való tartózkodás és ellenszavazat nélkül egyetértett a pályázat kezelésről szóló szabályzattal, és az alábbi határozatot hozta:

**A d o n y Város Önkormányzata**

**141/2008. (VIII. 28.) Kt. sz. h a t á r o z a t a:**

A képviselő-testület Adony Város Önkormányzat

és Intézményei pályázati kezelésének eljárási

rendjéről szóló szabályzatát az előterjesztésben

szereplők szerint elfogadja.

Kéri a képviselő-testület a polgármestert, hogy

határozatáról az érdekelteket értesítse.

**Határidő:** 2008. szeptember 12.

**Felelős :** Ronyecz Péter polgármester

* **6 -**

1. **napirendi pont tárgyalása**

Kulcs Község Önkormányzata

építésügyi igazgatással kapcsolatos

társulási megállapodás módosítása.

**Előadó:** Ronyecz Péter polgármester

(Előterjesztés, határozati javaslat,

megállapodás jkv.-höz csatolva.)

**R o n y e c z Péter polgármester:** Az írásos előterjesztést minden képviselő megkapta. Elmondja, hogy Kulcs Község Önkormányzata kezdeményezte a módosítást, mert a helyi önkormányzatok társulásairól és együttműködéséről szóló 1997. évi CXXXV. tv. és az építésügyi jogszabályok jelentősen módosultak, és a megállapodás több pontja így nem megfelelő.

Kéri a kérdéseket, véleményeket.

Kérdés, vélemény nem hangzott el.

Aki elfogadja a megállapodás módosítását a határozati javaslat alapján, az kézfelemeléssel jelezze.

A képviselő-testület **10 igen** szavazattal, szavazástól való tartózkodás és ellenszavazat nélkül egyetértett a határozati javaslatban foglaltakkal, és az alábbi határozatot hozta:

**A d o n y Város Önkormányzata**

**142/2008. (VIII. 28.) Kt. sz. h a t á r o z a t a:**

Adony Város Önkormányzatának Képviselő-

testülete a Kulcs Község Önkormányzatával a

139/2004. (XI. 18.) Kt. sz. határozatával kötött

megállapodás módosítását – amely az építés-

ügyi igazgatás területén hatósági igazgatási

társulás létrehozására irányul – 2008. szeptem-

ber 1-jétől kezdődő hatállyal az alábbiak szerint

módosítja:

A társulási megállapodás 1. pontja helyébe az

alábbi szöveg lép:

* **7 -**

1./ Megbízó önkormányzati képviselő-testület és meg-

bízott önkormányzati képviselő-testület a helyi ön-

kormányzatokról szóló 1990. évi LXV. tv. (Ötv.) 42. §-ban,

illetőleg a helyi önkormányzatok társulásairól és együtt-

működéséről szóló 1997. évi CXXXV. tv. (Ttv.) 7. §

1. bekezdésben foglaltak szerint hatósági igazgatási

társulást hoz létre. Társulás tagjai megállapítják, hogy

az építésfelügyeleti hatóságok kijelöléséről és működési

feltételeiről szóló 343/2006. (XII. 23.) Korm. rendelet

módosításáról szóló 393/2007. (XII. 27.) Korm. rendelet

értelmében a megbízó elsőfokú építésügyi hatósági

jogkört gyakorló település, a megbízott elsőfokú építés-

ügyi hatósági jogkört gyakorló építésügyi körzetközponti

település.

A társulási megállapodás 3.1, 3.2, 3.3 pontja helyébe az

az alábbi szöveg lép:

3.1. Az épített környezet alakításáról és védelméről szóló

1997. évi LXXVIII. tv. – Étv. – 6. § (1) bek. (3) bek. és

17. §-aiban foglaltak szerint:

- a helyi építészeti örökség védelmével, a helyi építési

szabályzat megállapításával, a településrendezési tervek

készítésével és jóváhagyásával kapcsolatos műszaki,

előkészítési feladatok.

- sajátos intézmények (telekalakítás, tilalmak, elővásárlási

jog, településrendezési kötelezések, kártalanítások) alkal-

mazásának műszaki előkészítési feladatai,

Az Étv. 21. § (3) a 23. § (2), a 27. § (1) és a 29. (5) bekezdései

alapján a telekalakítási kérelmek elbírálása, az építési és telek-

alakítási tilalmak elrendelése, a helyi közút céljára szolgáló

területlejegyzés engedélyezése, a beépítési és helyrehozatali

kötelezettségek elrendelése. Az építésügyi hatósági eljárásokról,

valamint a telekalakítási és az építészeti-műszaki dokumentá-

ciók tartalmáról szóló 37/2007. (XII. 13.) ÖTM rendelet 1. §-

ában és a 16. § és 17. §-ában foglalt feladatok elvégzésére.

3.2. Az építésügy körébe tartozó egyes hatósági nyilvántartások-

ról szóló 255/2007. (X. 4.) Korm. rendelet 6. § és 7. § (1)

bekezdésében foglalt nyilvántartások folyamatos

vezetése.

* **8 -**

3.3. Az építésügyi hatósági eljárásokról, valamint a

telekalakítási és az építészeti-műszaki dokumen-

tációk tartalmáról szóló 37/2007. (XII. 13.) ÖTM

rendelet 42. § alapján az építésügyi, hatósági kötele-

zések elrendelése.

A társulási megállapodás 3.4. pontja hatályon kívül kerül.

A társulási megállapodás 9. pontja helyébe az alábbi

szöveg lép:

9.) A megbízás teljesítésével kapcsolatos díjak és költségek

az alábbiak szerint kerülnek megállapításra:

a megbízó a feladat ellátásáért havonta 80.000,- Ft-ot

fizet átadott pénzeszközként a megbízott bankszámlájára,

utólag minden hónap 15. napjáig.

Amennyiben a megbízó határidőre nem tesz eleget vállalt

pénzügyi hozzájárulás fizetésére vonatkozó kötelezettségé-

nek, úgy legalább 15 napos késedelem esetén a megbízott

köteles újabb fizetési határidő megjelölésével, írásban fel-

szólítani a kötelezettség teljesítésére a megbízót.

Amennyiben a megbízó újabb határidőre sem tesz eleget

fizetési kötelezettségének, úgy a megbízott jogosult azonnali

beszedési megbízást alkalmazni, inkasszót benyújtani.

A megbízó és a megbízott megállapodnak abban, hogy a

feladat ellátásáért fizetendő díjat (az induló év kivételével)

minden év január 31-ig közösen felülvizsgálják és az éves

díjat a felülvizsgálatot követően állapítják meg.

Felhatalmazza a polgármestert és a jegyzőt, hogy a társulási

megállapodás módosítását aláírják.

**Határidő:** 2008. szeptember 12.

**Felelős :** Ronyecz Péter polgármester

* **9 -**

1. **napirendi pont tárgyalása**

Adony városi televízió szerződés

meghosszabbítása.

**Előadó:** Ronyecz Péter polgármester

(Előterjesztés, határozati javaslat és térkép

jegyzőkönyvhöz csatolva.)

**R o n y e c z Péter polgármester:** Az előterjesztés írásban kiküldésre került a képviselő-testület részére. Kéri a kérdéseket, véleményeket.

**L e i c h t Ferenc képviselő, a gazdasági-, városfejlesztési-, vállalkozási-, környezetvédelmi és turisztikai bizottság tagja:** A bizottság elfogadásra javasolja a televízió szerződés meghosszabbítását.

**R o n y e c z Péter polgármester:** Aki elfogadja az Adony Városi televízió szerződés módosítását, az kézfelemeléssel jelezze.

A képviselő-testület **10 igen** szavazattal, szavazástól való tartózkodás és ellenszavazat nélkül egyetértett a határozati javaslatban foglaltakkal, és az alábbi határozatot hozta:

**A d o n y Város Önkormányzata**

**143/2008. (VIII. 28.) Kt. sz. h a t á r o z a t a:**

A képviselő-testület az Adony Városi Televízió

műsorszolgáltatási szerződését további fél évre

meghosszabbítja az előző szerződésben foglaltak

szerint – **Filotás Mihály** Adony, Hunyadi u. 16. sz.

alatti lakost **vállalkozót** 2008. II. félévében havi

2x30 perces főműsor szerkesztésével kétszeri

ismétléssel **35.000,- Ft/hó** díjért – megbízza a

városi televízió műsor készítésével, a 2008. évi

költségvetési tartalék terhére.

Kéri a polgármestert, hogy határozatáról az érde-

kelteket értesítse, és felhatalmazza a szerződés

aláírására.

**Határidő:** 2008. szeptember 10.

**Felelős :** Ronyecz Péter polgármester

* **10 -**

**5.napirendi pont tárgyalása**

Bejelentés Adony város belterületén

utcanév átnevezésről.

**Előadó:** Ronyecz Péter polgármester

(Előterjesztés és határozati javaslat, térkép

jegyzőkönyvhöz csatolva.)

**R o n y e c z Péter polgármester:** Az előterjesztést minden képviselő kézhez kapta. Kéri a kérdéseket, véleményeket.

**L e i c h t Ferenc képviselő, a gazdasági-, városfejlesztési-, vállalkozási-, környezetvédelmi és turisztikai bizottság tagja:** A bizottság elfogadásra javasolja az előterjesztést. Nem látják akadályát annak, hogy ezek az utcanevek átnevezésre kerüljenek.

**R o n y e c z Péter polgármester:** Aki elfogadja a határozati javaslatot, az kézfelemeléssel jelezze.

A képviselő-testület **10 igen** szavazattal, szavazástól való tartózkodás és ellenszavazat nélkül egyetértett fentiekkel, és az alábbi határozatot hozta:

**A d o n y Város Önkormányzata**

**144/2008. (VIII. 28.) Kt. sz. h a t á r o z a t a:**

A képviselő-testület az Önkormányzat

tulajdonát képező adonyi 434. hrsz. alatti – utca

**József köz”,** és a 387. hrsz.-út **Kinizsi köz**

névre történő átnevezésével egyetért.

Kéri a képviselő-testület a jegyzőt, hogy a

határozatáról az érdekelteket értesítse.

**Határidő:** 2008. szeptember 10.

**Felelős :** Králl Ferencné aljegyző

a távollévő Farkas János jegyző helyett

* **11 -**

**6.napirendi pont tárgyalása**

Adony város „Diós-dűlő” területen

utcanév meghatározása.

**Előadó:** Ronyecz Péter polgármester

(Előterjesztés, határozati javaslat és térkép

jegyzőkönyvhöz csatolva.)

**R o n y e c z Péter polgármester:** Az előterjesztést minden képviselő kézhez kapta.

Kéri a kérdéseket, véleményeket.

**L e i c h t Ferenc képviselő, a gazdasági-, városfejlesztési-, vállalkozási-, környezetvédelmi és turisztikai bizottság tagja:**  A bizottság ugyanúgy támogatja az utcanév meghatározásokat, mint az előző napirendi pontnál.

**R o n y e c z Péter polgármester:** Aki elfogadja a határozati javaslatot, az kézfelemeléssel jelezze.

A képviselő-testület **10 igen** szavazattal, szavazástól való tartózkodás és ellenszavazat nélkül egyetértett fenti utcanév meghatározásokkal, a határozati javaslat alapján, és az alábbi határozatot hozta:

**A d o n y Város Önkormányzata**

**145/2008. (VIII. 28.) Kt. sz. h a t á r o z a t a:**

A képviselő-testület elfogadja, hogy az Önkor-

mányzat tulajdonát képező – az adonyi 2901/1.

hrsz. alatti út **Szentmihályi utca** legyen, a

2933. hrsz. alatti út **Domb utca,** a 2972. hrsz.

alatti út **Diófa sor,** a 2997. hrsz. alatti út

**Kertész utca,** a 2973. hrsz. alatti út **Erdő sor,**

a 3038. hrsz. alatti út **Akácfa utca** nevet kapja.

Kéri a jegyzőt, hogy az érdekelteket határozatá-

ról értesítse.

**Határidő:** 2008. szeptember 10.

**Felelős :** Králl Ferencné aljegyző

a távollévő Farkas János jegyző helyett

* **12 -**

**7.napirendi pont tárgyalása**

Iváncsa Község Önkormányzat és az

Adonyi Többcélú Kistérségi Társulás

tanuszodával kapcsolatos megállapodás

jóváhagyása.

**Előadó:** Ronyecz Péter polgármester

(Előterjesztés, megállapodás tervezet, határozati

javaslat, határozat kivonatok jegyzőkönyvhöz

csatolva.)

**R o n y e c z Péter polgármester:** Az előterjesztést minden képviselő megkapta. Kéri a kérdéseket, véleményeket.

**F r i e d r i c h Istvánné képviselő, a pénzügyi bizottság elnöke, az OKIS bizottság tagja:** A pénzügyi és az oktatási bizottsági ülésén is téma volt a tanuszodával kapcsolatos megállapodás kérdése.

A pénzügyi bizottság egyértelműen jónak találja és szeretné, ha a szállítási megállapodás elfogadásra kerülne. A kistérségi busz betöltené végre a szerepét. A szolgáltatási díjjal kapcsolatban szeretnénk, ha gyermekeink, unokáink is használnák az uszodát. Mindenki egyhangúlag javasolta a testületi határozat alapján, és szeretnék ezt megerősíteni.

Az OKIS bizottság vegyes érzelmekkel volt, de ez a bizottság is javasolta a szolgáltatási díjjal kapcsolatos megállapodás elfogadását.

**R o n y e c z Péter polgármester:** Két határozatra van szükség. Az egyik a szállítási szerződésre vonatkozik, ami pénzben a helyi önkormányzatokat nem terheli.

A szállítási szerződés – mely nem a települést terhelő költség – aki elfogadja, az kézfelemeléssel jelezze.

A képviselő-testület **8 igen** szavazattal, szavazástól való tartózkodás nélkül, **2** ellenszavazattal egyetértett a szállítási szerződéssel, és az alábbi határozatot hozta:

* **13 -**

**Adony Város Önkormányzata**

**146/2008. (VIII. 28.) Kt. sz. h a t á r o z a t a:**

Adony Város Képviselő-testülete Iváncsa Község

Önkormányzata és az Adonyi Többcélú Kistérségi

Társulás közötti - a kistérségi tanuszoda iskoláskorú

gyermekek ingyenes szállításával kapcsolatos -

szerződés megkötéséhez hozzájárul.

Kéri a képviselő-testület a polgármestert, hogy a meg-

kötendő szerződést aláírásával lássa el, valamint hatá-

rozatáról az érdekelteket értesítse.

**Határidő:** 2008. szeptember 12. és folyamatos

**Felelős :** Ronyecz Péter polgármester

**R o n y e c z Péter polgármester:** A következő testületi határozat a hosszú távú megállapodásra vonatkozik.

Itt kéri a kérdéseket, véleményeket.

**M ü l l e r Sándor képviselő:** Olyan aggodalmai vannak, nem biztos, hogy mind a hét település fogja vállalni 15 éven keresztül a költségeket. Nagy kérdőjel számára, mint volt pedagógusnak, hogy milyen tanrendek lesznek. Mikor viszik a gyerekeket az uszodába, ez mennyi gyereket érint, milyen korcsoportot. A költség itt a mi esetünkben 8,2 millió Ft egy évre. 15 évre 150 millió Ft. Ezt azért át kellene gondolni. Esetleg saját buszt vásárolni.

**R o n y e c z Péter polgármester:** Pusztaszabolcson jelen volt néhány bizottsági ülésen. Elmondták itt, hogy nem támogatták az elején sem a dolgot. A kistérség felvállalja a szállítási költségeket, üzemben tartási költséget fizetünk csak. Nem gondolná, hogy ezen gondolkodni kellene. Az biztos, hogy Pusztaszabolcs ki akar maradni ebből, de futni hagyni a beruházást nem lehet. A képviselő-testületet kötelezi a jogszabály.

**M ü l l e r Sándor képviselő:** A buszt, ha lenne, sok célra ki lehetne használni, iskolai kirándulásokra, stb.

* **14 -**

**T r a u t m a n n – né Mészáros Melinda képviselő:** Úgy gondolja, ezt a lehetőséget nem szabad kihagyni, hiszen évek óta a szülők részéről is felvetődött, Duna mellett lakunk, a gyerekek tudjanak úszni.

A felkészült pedagógusok meg fogják oldani és meg tudják mondani, mennyi gyereknek van szüksége úszásoktatásra.

**K i r i n o v i c s Péter képviselő** kérdésére Ronyecz Péter polgármester válaszolt.

**R o n y e c z Péter polgármester:** Pusztaszabolcs település több beruházásból maradt már ki. Etikátlan lenne részünkről, hogy azt mondjuk, hogy kiszállunk a beruházásból.

**F r i e d r i c h Istvánné képviselő:** Volt több képviselővel együtt Iváncsán egy kihelyezett ülésen a tanuszoda ügyében még 2005-ben. Úgy gondolja, Adony Város Képviselő-testülete szavahihető. Ha egy testületi határozatot meghoz, azt be is tartja. Etikátlan lenne, hogy ha felvállalunk egy beruházást, és akkor kilépünk belőle.

**R o n y e c z Péter polgármester** ezután megkérdezi Orthné Horváth Marianna iskola igazgatót, kell-e Adonynak és az iskolás gyerekeknek ez a lehetőség.

**O r t h né Horváth Marianna iskola igazgató:** Szükségünk van arra, hogy úszást oktassunk a gyerekeknek. 5 óra van leosztva erre, mely a II. félévi tanrendben már benne is szerepel.

**K i r i n o v i c s Péter képviselő:** Meglepte az, hogy az 5 óra négy osztályra vonatkozik. Úgy látja, több lehetőség lenne ebben. Természetesen támogatja az úszásoktatást az iskolában, mert fontosnak tartja. Azonban úgy érzi, hogy a heti 5 óra egy kicsit aránytalan, és csak 4 osztályt érint.

**R o n y e c z Péter polgármester:** Ha kimaradt Pusztaszabolcs és Perkáta települések, akkor több igényre lesz lehetőség. Így a befizetés arányában tulajdonba is kerülhetne így az uszoda.

**K i r i n o v i c s Péter képviselő:** Attól tart, lesznek olyan vélemények, ha egy gyerek szeretne úszni, és éppen nem a kijelölt osztályba jár, így kimarad belőle, esetleg később mehet csak úszásoktatásra. Erre próbáljunk megoldást találni.

**E c s ő d i László alpolgármester:** Tulajdonképpen támogatja ezt a megerősítést. Ha kilép valamelyik település, évi 8,2 millió Ft befizetésével úszásoktatási lehetőséget vásárolnánk. Ez az 1/8-ad része a tulajdoni résznek, és vagyont szereznénk így. Ha lesz település, aki visszalép, a mi lehetőségeinket javítani fogja. Ő támogatja a megállapodást. Minél több gyerek menjen úszni, ez a cél. Ha finomul a szerződés, több gyermek is lehetőséget kap úszásoktatásra.

**K i r i n o v i c s Péter képviselő** kérdésére Ronyecz Péter polgármester válaszolt.

* **15 -**

**R o n y e c z Péter polgármester:** Felmerült, hogy a települési visszalépés miatt a hiányzó részt hogy tudnánk megteremteni.

Külsősök is bejöhetnének az uszodába, de drágább jeggyel. Lenne külön szolgáltatás is és reklám lehetőség. Iváncsa község fogja erre megtalálni a megoldást, hogyan tudja beletenni a pénzt.

Ezután név szerinti szavazást rendel el a megállapodás elfogadására, az eredetileg, tehát 8 településre vonatkozóan kiszámított bevállalt üzemeltetési költség befizetésével kapcsolatban.

A képviselő-testület név szerinti szavazása az alábbi:

**Ronyecz Péter polgármester igen szavazat**

**Ecsődi László alpolgármester igen - „ –**

**Friedrich Istvánné képviselő igen - „ –**

**Kirinovics Péter képviselő igen - „ -**

**Kremmer Lajosné képviselő igen - „ -**

**Füleki Mihály képviselő igen - „ -**

**Herczeg Ferenc képviselő igen - „ -**

**Müller Sándor képviselő nem - „ -**

**Trautmann-né**

**Mészáros Melinda képviselő igen - „ -**

**Leicht Ferenc képviselő igen - „ -**

Fentiek alapján a képviselő-testület **9 igen név szerinti** szavazattal, **1 nem** szavazat mellett, szavazástól való tartózkodás nélkül meghozta az alábbi határozatot:

**A d o n y Város Önkormányzata**

**147/2008. (VIII. 28.) Kt. sz. h a t á r o z a t a:**

1./ A képviselő-testület a kistérségi tanuszodával

kapcsolatos előterjesztést megtárgyalta, a

tanuszoda működtetését érintően a költségviselés-

re vonatkozó elvek kidolgozására felállított bizott-

ság álláspontját, javaslatát megismerte, és úgy dönt,

hogy a települési önkormányzat és Iváncsa Község

Önkormányzata, mint gesztor önkormányzat közötti

megállapodást a melléklet szerint jóváhagyja.

* **16 -**

Felhatalmazza a polgármestert, hogy az 1./ pont

szerinti megállapodást az önkormányzat képviseleté-

ben aláírja.

**Határidő:** 2008. augusztus 31.

**Felelős :** Ronyecz Péter polgármester

2./ Utasítja a jegyzőt, hogy a tanuszodával kapcsolatosan

felmerült önkormányzati költségek költségvetési terve-

zéséről a Megállapodásnak megfelelően minden évben

a következő évi költségvetési koncepció, illetve a tárgyévi

költségvetés készítésekor gondoskodjon.

**Határidő:** költségvetési koncepció, illetve költségvetés

készítése

**Felelős :** Králl Ferencné aljegyző

a távollévő Farkas János jegyző helyett

**8.napirendi pont tárgyalása**

Első lakáshoz jutás anyagi támogatás

biztosításának kérése.

**Előadó:** Leicht Ferenc képviselő

az egészségügyi-, szociálpol. biz. elnöke

(Adatlapok, igazolások, jegyzői javaslatok jkv.-höz

csatolva.)

**L e i c h t Ferenc képviselő, az egészségügyi-, szociálpolitikai bizottság elnöke:**

Két első lakáshoz jutás anyagi támogatás kérelem érkezett, amit a bizottság megtárgyalt.

Az első kérelmező Dózsa Ágnes Adony, Hunyadi u. 1. 1/2 sz. alatti lakos, akinek kérelme jogszabályilag megfelel a rendelet előírásainak. Kérelmező a jelenleg albérletként használt lakást szeretné megvásárolni. Nevezett kérelmező egyedül neveli gyermekét, férjétől elvált.

A család egy főre jutó jövedelme 43.350,- Ft. Így a bizottság javasolja a kérelem elfogadását.

**R o n y e c z Péter polgármester:** Aki elfogadja a bizottság javaslatát, az kézfelemeléssel jelezze.

A képviselő-testület **10 igen** szavazattal, szavazástól való tartózkodás és ellenszavazat nélkül egyetértett a fenti kérelemmel és a bizottsági javaslattal, és az alábbi határozatot hozta:

* **17 -**

**A d o n y Város Önkormányzata**

**148/2008. (VIII. 28.) Kt. sz. h a t á r o z a t a:**

A képviselő-testület ***Dózsa Ágnes*** (sz.: Dunaújváros,

1970. október 4. an.: Dombovári Erzsébet) Adony,

Hunyadi u. 1. 1/2. sz. alatti lakost kérelmére

**200.000,- Ft** összegű visszatérítendő anyagi támoga-

tásban részesíti első lakáshoz jutás címén a 11/2003.

(X. 31.) sz. rendelet előírásaira figyelemmel az Adony,

Hunyadi u. 1. 1/2 sz. alatti lakás megvásárlásához.

A fenti összeg előirányzatát a 2008. évi költségvetésben

biztosítja.

Utasítja a képviselő-testület a polgármestert és a jegy-

zőt, hogy a határozatban foglaltak végrehajtásáról gon-

doskodjanak, és a szükséges eljárást a kérelmező egyi-

dejű tájékoztatásával végezzék el.

**Határidő:** 2008. szeptember 12. és október 31.

**Felelős :** Ronyecz Péter polgármester

Králl Ferencné aljegyző

a távollévő Farkas János jegyző helyett

**L e i c h t Ferenc képviselő, az egészségügyi-, szociálpolitikai bizottság elnöke:** A második kérelmező Král Krisztián és felesége Králné Eszenyi Marianna Adony, Kossuth L. u. 10. sz. alatti lakosok, akik az Adony, Kinizsi u. 0312/11. hrsz-ú ingatlanon építenek lakóépületet. Az épület készültségi foka az önkormányzat műszaki előadója által készített helyszíni szemle során készült fényképfelvételek és leírtak alapján eléri a 90 %-os készültségi fokot. Kérelmezőknek két kiskorú gyermekük van. Az 1 főre eső jövedelem összege: 44.161,- Ft.

A kérelem megfelel az első lakáshoz jutók anyagi támogatásáról szóló 11/2003. (X. 31.) sz. rendelet előírásainak. Így javasolja a bizottság is a kérelem teljesítését.

**R o n y e c z Péter polgármester:** Aki elfogadja az egészségügyi-, szociálpolitikai bizottság javaslatát, az kézfelemeléssel jelezze.

A képviselő-testület **10 igen** szavazattal, szavazástól való tartózkodás és ellenszavazat nélkül egyetértett a támogatással, valamint a bizottság javaslatával, és az alábbi határozatot hozta:

* **18 -**

**A d o n y Város Önkormányzata**

**149/2008. (VIII. 28.) Kt. sz. h a t á r o z a t a:**

A képviselő-testület **Král Krisztián (**sz.: Dunaúj-

város, 1977. január 3. an.: Radnóti Edit) és

felesége **Králné Eszenyi Marianna** (sz.: Baja,

1977. szeptember 3. an.: Lazányi Julianna)

Adony, Kossuth L. u. 10. sz. alatti lakosokat

kérelmükre **200.000,- Ft** összegűvisszatérítendő

anyagi támogatásban részesíti első lakáshoz jutás

címén a 11/2003. (X. 31.) sz. rendelet előírásaira

figyelemmel az Adony, Kinizsi u. 0312/11. hrsz-ú

ingatlanon építendő lakóépület befejezési

munkálataihoz.

A fenti összeg előirányzatát a 2008. évi költségvetés-

ben biztosítja.

Utasítja a képviselő-testület a polgármestert és a

jegyzőt, hogy a határozatban foglaltak végrehajtásá-

ról gondoskodjanak, és a szükséges eljárást a kérel-

mezők egyidejű tájékoztatásával végezzék el.

**Határidő:** 2008. szeptember 12. és október 31.

**Felelős :** Ronyecz Péter polgármester

Králl Ferencné aljegyző

a távollévő Farkas János jegyző helyett

**9.napirendi pont tárgyalása**

Adony Város Jegyzői állás pályázatának

kiírása.

**Előadó:** Ronyecz Péter polgármester

(Előterjesztés, pályázati felhívás jkv.- höz

csatolva.)

**R o n y e c z Péter polgármester:** Az előterjesztést minden képviselő megkapta. Kéri a kérdéseket, véleményeket.

Kérdés, vélemény nem hangzott el.

* **19 -**

Aki elfogadja a pályázati felhívás tervezetet a jegyzői álláshely betöltésére, az kézfelemeléssel jelezze.

A képviselő-testület **10 igen** szavazattal, szavazástól való tartózkodás és ellenszavazat nélkül egyetértett fentiekkel, és az alábbi határozatot hozta:

**A d o n y Város Önkormányzata**

**150/2008. (VIII. 28.) Kt. sz. h a t á r o z a t a:**

A képviselő-testület megismerte és elfogadja

az előterjesztésben szereplő melléklet szerint,

a nyugdíjazás miatt 2009. január 15-ével

megüresedő jegyzői álláshely pályázatának

kiírását.

Kéri a képviselő-testület a polgármestert, hogy

a rendelkezéseknek megfelelően a pályázatot

jelentesse meg.

**Határidő:** 2008. szeptember 12.

**Felelős :** Ronyecz Péter polgármester

**10. napirendi pont tárgyalása**

Az adonyi „Szent István” Általános Iskola

és Alapfokú Művészetoktatási Intézmény

alapító okiratának módosítása, a művészeti

oktatásnál feladatbővülés.

**Előadó:** Ronyecz Péter polgármester

(Előterjesztés és alapító okirat módosítási javaslat

jegyzőkönyvhöz csatolva.)

* **20 -**

**R o n y e c z Péter polgármester:** Az előterjesztést minden képviselő kézhez kapta. Örömteli bővítés lesz a művészetoktatásnál az iskolában, ezért kerül sor az alapító okirat módosítására.

Kéri ezzel kapcsolatban a kérdéseket, véleményeket.

**F r i e d r i c h Istvánné képviselő, az OKIS bizottság tagja:** A bizottság megtárgyalta a módosítást, és örülnek neki. Más település is felfigyelt iskolánkra, hogy szeretnék támogatni az iskolát. A bizottság egyetért az alapító okirat módosítással.

**R o n y e c z Péter polgármester:** Aki elfogadja az iskola alapító okirat módosítását, az kézfelemeléssel jelezze.

A képviselő-testület **10 igen** szavazattal, szavazástól való tartózkodás és ellenszavazat nélkül egyetértett a módosítással, és az alábbi határozatot hozta:

**A d o n y Város Önkormányzata**

**151/2008. (VIII. 28.) Kt. sz. h a t á r o z a t a:**

A képviselő-testület az Adony „Szent István”

Általános Iskola és Alapfokú Művészetoktatási

Intézmény alapító okiratát

- a **2/b. az intézmény telephelyeinek bővítésével**

kiegészítve elfogadja, az eredeti alapító okirat

többi pontjának meghagyása mellett.

Kéri a képviselő-testület a polgármestert, hogy

határozatáról az érdekelteket értesítse.

**Határidő:** 2008. szeptember 12.

**Felelős :** Ronyecz Péter polgármester

* **21 -**

**11.napirendi pont tárgyalása**

Kukucska János adonyi lakos köztéri szobor

állításával kapcsolatos kérése.

**Előadó:** Ronyecz Péter polgármester

(Előterjesztés és kérelem jegyzőkönyvhöz

csatolva.)

**R o n y e c z Péter polgármester:** Az írásos előterjesztést minden képviselő megkapta. Elmondja, hogy a szobor az okmányiroda előtti közterületen kerülne felállításra.

Kéri a kérdéseket, véleményeket.

**L e i c h t Ferenc képviselő, a gazdasági-, városfejlesztési-, vállalkozási-, környezetvédelmi és turisztikai bizottság tagja:** A bizottság megtárgyalta, és egyetért a köztéri szoborállítási kérelemmel.

**R o n y e c z Péter polgármester:** Aki elfogadja és támogatja a kérelmet, az kézfelemeléssel jelezze.

A képviselő-testület **10 igen** szavazattal, szavazástól való tartózkodás és ellenszavazat nélkül egyetértett Kukucska János adonyi lakos köztéri szobor állítási kérelmével, és az alábbi határozatot hozta:

**A d o n y Város Önkormányzata**

**152/2008. (VIII. 28.) Kt. sz. h a t á r o z a t a:**

A képviselő-testület **Kukucska János** Adony,

Magyar u. 16. sz. alatti lakos saját költségén

történő adonyi (Adony, Rákóczi u. 21.)

Okmányiroda előtti köztéri mellszobor

felállításához hozzájárul.

Kéri a képviselő-testület a polgármestert, hogy

határozatáról az érdekelteket értesítse.

**Határidő:** 2008. szeptember 12.

**Felelős :** Ronyecz Péter polgármester

**- 22 -**

**12.napirendi pont tárgyalása**

SZÁMCONT BT. újságos pavilon

bővítés kérelme.

**Előadó:** Ronyecz Péter polgármester

(Előterjesztés és kérelem jegyzőkönyvhöz

csatolva.)

**R o n y e c z Péter polgármester:** Az írásos előterjesztést minden képviselő kézhez kapta.

Kéri a kérdéseket, véleményeket.

**L e i c h t Ferenc képviselő, a gazdasági-, városfejlesztési-, vállalkozási-, környezetvédelmi és turisztikai bizottság tagja:** A bizottság elfogadja és javasolja, hogy továbbra is szükség van egy ilyen újságos pavilonra. A közterületi szerződés további 10 évvel történő meghosszabbítására van szüksége, mert csak ennek birtokában fordít a kérelmező a már meglévő pavilon szebbé tételére, de ez nem lehet a jelenleg használt területnél 1 m2-el nagyobb.

**R o n y e c z Péter polgármester:** Aki elfogadja a gazdasági bizottság véleményét a közterületi szerződés módosításáról, illetve 10 évre történő megállapításáról, az kézfelemeléssel jelezze.

A képviselő-testület **10 igen** szavazattal, szavazástól való tartózkodás és ellenszavazat nélkül egyetértett a kérelemmel, és az alábbi határozatot hozta:

**A d o n y Város Önkormányzata**

**153/2008. (VIII. 28.) Kt. sz. h a t á r o z a t a:**

A képviselő-testület a **SZÁMCONT BT.** (Adony,

Hunyadi u. 37.)az adonyi **877/12. hrsz. közterület**

bérleti szerződésével kapcsolatos kérelmét elfogadja

azzal, hogy a jelenlegi szerződésben szereplő terület

1 m2-el bővül, és 10 év időtartamra kerüljön meg-

hosszabbításra a közterület bérleti szerződés.

Felkéri a polgármestert, hogy határozatáról az érde-

kelteket értesítse, és a módosított közterületi

bérleti szerződést kézjegyével lássa el.

**Határidő:** 2008. szeptember 12.

**Felelős :** Ronyecz Péter polgármester

* **23 -**

**13.napirendi pont tárgyalása**

Adony, Hóvirág köz és Damjanich u.

közötti rész lakóinak csapadékvíz elve-

zetéssel kapcsolatos kérelme.

**Előadó:** Ronyecz Péter polgármester

(Előterjesztés és beadvány jegyzőkönyvhöz

csatolva.)

**R o n y e c z Péter polgármester:** Az előterjesztést minden képviselő kézhez kapta. Kéri a kérdéseket, véleményeket.

**L e i c h t Ferenc képviselő, a gazdasági-, városfejlesztési-, vállalkozási-, környezetvédelmi és turisztikai bizottság tagja:** A bizottság támogatja a lakók beadványát. Az önkormányzat és a lakók megegyezése szükséges itt. Az önkormányzat az árajánlatok beszerzését megkezdte, és a szükséges munkálatok és árak ismeretében a 2009. évi költségvetésben lehetőségeihez képest oldja meg az önkormányzat a terület csapadékvíz elvezetését.

**R o n y e c z Péter polgármester:** Aki elfogadja a gazdasági bizottság javaslatát a kérelem kapcsán, az kézfelemeléssel jelezze.

A képviselő-testület **10 igen** szavazattal, szavazástól való tartózkodás és ellenszavazat nélkül egyetértett a bizottsági javaslattal, és az alábbi határozatot hozta:

**A d o n y Város Önkormányzata**

**154/2008. (VIII. 28.) Kt. sz. h a t á r o z a t a:**

A képviselő-testület a Hóvirág u. és a Damjanich

utca közötti köz lakóinak beadványát megismerte

a terület csapadékvíz elvezetésével kapcsolatban,

azzal hogy még 2008. évben a beruházás

megvalósításához szükséges árajánlatok beszerzése

megtörténjen, és ennek ismeretében a lakossági

önerő vállalása mellett, a 2009. évi költségvetés

tervezésénél ezen költségek előirányzatát biztosítsa.

Kéri a polgármestert, hogy határozatáról az érdekel-

teket értesítse.

**Határidő:** 2008. szeptember 12.

**Felelős :** Ronyecz Péter polgármester

- **24 -**

**14.napirendi pont tárgyalása**

A helyi buszközlekedéssel kapcsolatos

tájékoztatás.

**Előadó:** Ronyecz Péter polgármester

**R o n y e c z Péter polgármester:** Elmondja, hogy a helyi buszközlekedésre írásos anyag nem került kiküldésre. A buszközlekedést közbeszereztetni kellene, vagy megszüntetni.

Az iskola nyilvántartása szerint 9 vagy 10 gyermeket érint ez 2008. szeptember 1-től.

Javasolja a képviselő-testületnek, hogy más megoldást keressünk. A VOLÁN nem fejleszt erre a dologra. Azt gondolja azonban, hogy nem szabad abbahagyni a helyi közlekedést. Egy kisbuszos szerződést készítsünk elő, mennyit tudunk rá terhelni a családokra.

Lehetséges megoldás lenne a kistérségi busz, de ezt most nem tudja még garantálni. November-december hónaptól működhet ez a busz. Olyan járatot kellene megindítani, amivel 10 gyermeket lehetne Pusztaszabolcsra átvinni és hozni.

**F r i e d r i c h Istvánné képviselő, a pénzügyi bizottság elnöke:** A bizottság úgy gondolja, nem kellene meghosszabbítani a mostani buszközlekedési szerződést. Felvállalta az önkormányzat a gyermekek szállítását, és a szülőknek nehéz lenne azt mondani, hogy nem fog menni. Biztos, hogy hozzá kell járulni valamilyen módon, de keressük a megoldást ennek a lebonyolítására.

**R o n y e c z Péter polgármester:** Nem kaptuk meg még az árajánlatot a kisbuszos közlekedésre.

**K i r i n o v i c s Péter képviselő:** Nyilván az önkormányzatnak nem kéne kivonulni ebből, hiszen Perkáta és Pusztaszabolcs települések között nincs buszjárat.

**R o n y e c z Péter polgármester:** Minisztériumi engedély kell a VOLÁN járatbővítésre. Biztos, hogy a mostani formában nem lehet tovább folytatni a buszközlekedést, de keressük a megoldását. Most döntést nem tudunk hozni, de a következő testületi ülésre már árajánlattal hozzuk újra ide a kérdést.

**15. napirendi pont tárgyalása**

Számvevői jelentésről tájékoztatás.

**Előadó:** Ronyecz Péter polgármester

(Előterjesztés, jelentés és könyvvizsgálói észrevételek

jkv.-höz csatolva.)

* **25 -**

**R o n y e c z Péter polgármester:** Az írásos előterjesztést minden képviselő megkapta. Kéri a kérdéseket, véleményeket.

**F r i e d r i c h Istvánné képviselő, a pénzügyi bizottság elnöke:** A bizottság az előterjesztésben közöltekkel teljesen egyetért.

Úgy érzi, méltánytalan olyan dolgot visszakérni, ami nem volt leigényelve.

A könyvvizsgálói jelentést ezzel kapcsolatban most kaptuk meg. Kapkodásban történt ez a pályázat készítés. Szakemberre bíztuk, és teljes mértékben megbíztunk benne.

Az Államkincstár nagyon szépen kifizette ezt, és csodálkoznak ezen az utólagos ellenőrzésen. Véleményük szerint is várjuk meg az országgyűlés döntését a zárszámadási törvénnyel, mellyel remélhetőleg visszafizetési kötelezettséget nem fog megállapítani.

**R o n y e c z Péter polgármester:** Az intézkedési tervet elkészítettük, ezt fogadja el a képviselő-testület. Az országgyűlés dönt majd a zárszámadási törvénnyel, az esetleges visszafizetési kötelezettségről.

Aki elfogadja a tájékoztatót és a pénzügyi bizottság javaslatát, az kézfelemeléssel jelezze.

A képviselő-testület **10 igen** szavazattal, szavazástól való tartózkodás és ellenszavazat nélkül egyetértett fentiekkel, és az alábbi határozatot hozta:

**A d o n y Város Önkormányzata**

**155/2008. (VIII. 28.) Kt. sz. h a t á r o z a t a:**

A képviselő-testület az Állami Számvevőszék

jelentésére, - mely a helyi önkormányzatok

beruházásaihoz és rekonstrukcióihoz nyújtott

2007. évi felhalmozási célú támogatások

ellenőrzéséről szól Adony Város Önkormányzatánál

„felszíni vízelvezetés megvalósulása” tárgyában –

készült intézkedési tervet elfogadja azzal, hogy az

Országgyűlés zárszámadási törvényéig nem

tesz eleget a számvevői jelentésben szereplő

visszafizetési kötelezettségének.

Felkéri a polgármestert, hogy ez ügyben vegye

fel a kapcsolatot a parlamenti döntéshozókkal

annak érdekében, hogy a visszafizetési kötelezett-

ségre ne kerüljön sor.

Ha az Országgyűlés az önkormányzatra kedvezőtlen

döntést hoz, a polgármester a visszafizetési kötele-

zettségeink csökkentése érdekében a projekt le-

bonyolítóival szemben forduljon bírósághoz.

**Határidő:** azonnal és folyamatos

**Felelős :** Ronyecz Péter polgármester

* **26 -**

**16. napirendi pont tárgyalása**

Jelentés a lejárt határidejű határozatok

végrehajtásáról.

**Előadó:** Ronyecz Péter polgármester

(Jelentés jegyzőkönyvhöz csatolva.)

**R o n y e c z Péter polgármester:** A jelentést minden képviselő megkapta. Kéri a kérdéseket, véleményeket, észrevételeket.

Kérdés, vélemény, észrevétel nem hangzott el.

A képviselő-testület **10 igen** szavazattal, szavazástól való tartózkodás és ellenszavazat nélkül jóváhagyólag tudomásul vette a lejárt határidejű határozatok végrehajtásáról szóló jelentést.

**BEJELENTÉSEK:**

**F r i e d r i c h Istvánné képviselő:** Az OKIS bizottsági ülésen téma volt az Adonyi Kábel TV adással kapcsolatos esetleges probléma. Ilyen – olyan visszhangok vannak a helyi adás törvényességéről. Kérdezi, hogy a 28 órás reklám és a TV adás ORTT által engedélyezett-e.

Filotás Mihály kereste meg azzal, hogy Ő nem érzi lefedettnek a működését.

**M ü l l e r Sándor képviselő:** Nem a kábel TV működéséről van szó, csak a reklám részéről. Ő valószínű nem megfelelő csatornát kap arra, amit sugároz.

**R o n y e c z Péter polgármester:** Filotás Mihály a képújság csatornáját megoszthatja, és közölte, hogy rendben van minden. Még egy kérése volt, hogy otthon végezhesse a munkát.

**E c s ő d i László alpolgármester:** Az Ady Endre és a Kinizsi utcák közötti fák metszésének szükségességét kéri.

**L e i c h t Ferenc képviselő:** A közbiztonság megromlását említi meg. Úgy érzi, az utóbbi időben egyre több helyen lopás, betörés történt a városban. Sok iskolás korú gyermek éjfél körül is az utcákon van. Az iskola és a rendőrség közötti kapcsolat erősítését kéri. Továbbá a gyermekjóléti szolgálatnak is ezeket a fiatalokat ellenőrizni kellene.

A rendőrségi jelenlét is hiányzik. Közösen kéne tenni valamit, mert nincs biztonságban az ember becsukott ajtók mellett sem.

* **27 -**

**R o n y e c z Péter polgármester:** Valóban rossz a közbiztonság, de a környező településeken még ennél is rosszabbnak mondható.

**H e r c z e g Ferenc képviselő:** Rendelkezik a 2008. évi költségvetésben elkülönített céltartalék összegéről. 50 ezer Ft-ot az Ercsi Harcművészeti Egyesület Adonyi csoport, 5 ezer Ft-ot pedig a Német néptánccsoport támogatására szeretne felajánlani.

A képviselő-testület **9 igen** szavazattal, **1** szavazástól való tartózkodás mellett, ellenszavazat nélkül egyetértett a fenti felajánlással, és az alábbi határozatot hozta:

**A d o n y Város Önkormányzata**

**156/2008. (VIII. 28.) Kt. sz. h a t á r o z a t a:**

A képviselő-testület **Herczeg Ferenc képviselő**

kérelmét elfogadja és egyetért azzal, hogy a

2008. évi költségvetésben elkülönített céltartalék

összegéből **50.000,- Ft** az **Ercsi Harcművészeti**

**Egyesület Adonyi csoport, 5.000,- Ft** pedig a

**Német Néptánccsoport támogatására** nyerjen

átutalást és felhasználást.

Kéri a képviselő-testület az aljegyzőt, hogy határo-

zatáról az érdekelteket értesítse.

**Határidő:** 2008. szeptember 12.

**Felelős :** Králl Ferencné aljegyző

**K i r i n o v i c s Péter képviselő:** Ő is rendelkezik a 2008. évi költségvetésben elkülönített céltartalék összegéről. 85.000,- Ft-ot az Adonyi Evezős-és Vizisport Egyesület támogatására szeretne felajánlani.

A képviselő-testület **9 igen** szavazattal, **1** szavazástól való tartózkodás mellett, ellenszavazat nélkül egyetértett a felajánlással, és az alábbi határozatot hozta:

* **28 -**

**A d o n y Város Önkormányzata**

**157/2008. (VIII. 28.) Kt. sz. h a t á r o z a t a:**

A képviselő-testület **Kirinovics Péter képviselő**

kérelmét elfogadja és egyetért azzal, hogy a

2008. évi költségvetésben elkülönített céltartalék

összegéből **85.000,- Ft** az **Adonyi Evezős-és Vizi-**

**sport Egyesület támogatására** nyerjen átutalást

és felhasználást.

Kéri a képviselő-testület az aljegyzőt, hogy határo-

zatáról az érdekelteket értesítse.

**Határidő:** 2008. szeptember 12.

**Felelős :** Králl Ferencné aljegyző

**F r i e d r i c h Istvánné képviselő:** Szintén rendelkezik a 2008. évi költségvetésben elkülönített céltartalék összegéről. 10.000,- Ft-ot a Német Néptánccsoport és 10.000,- Ft-ot az Adonyi Evezős-és Vizisport Egyesület támogatására szeretne felajánlani.

A képviselő-testület **9 igen** szavazattal, **1** szavazástól való tartózkodás mellett, ellenszavazatnélkül egyetértett a felajánlással, és az alábbi határozatot hozta:

**A d o n y Város Önkormányzata**

**158/2008. (VIII. 28.) Kt. sz. h a t á r o z a t a:**

A képviselő-testület **Friedrich Istvánné képviselő**

kérelmét elfogadja és egyetért azzal, hogy a 2008.

évi költségvetésben elkülönített céltartalék összegé-

ből **10.000,- Ft** a **Német Néptánccsoport,** **10.000,-**

**Ft** pedig az **Adonyi Evezős-és Vizisport Egyesület**

**támogatására** nyerjen átutalást és felhasználást.

Kéri a képviselő-testület az aljegyzőt, hogy határo-

zatáról az érdekelteket értesítse.

**Határidő:** 2008. szeptember 12.

**Felelős :** Králl Ferencné aljegyző

* **29 -**

**F ü l e k i Mihály képviselő:** Rendelkezik a 2008. évi költségvetésben elkülönített céltartalék összegéről. 30.000,- Ft-ot a Német néptánccsoport támogatására szeretne felajánlani.

A képviselő-testület **9 igen** szavazattal, **1** szavazástól való tartózkodás mellett, ellenszavazat nélkül egyetértett fenti felajánlással, és az alábbi határozatot hozta:

**A d o n y Város Önkormányzata**

**159/2008. (VIII. 28.) Kt. sz. h a t á r o z a t a:**

A képviselő-testület **Füleki Mihály képviselő**

kérelmét elfogadja és egyetért azzal, hogy a

2008. évi költségvetésben elkülönített céltartalék

összegéből **30.000,- Ft** a **Német Néptánccsoport**

**támogatására** nyerjen átutalást és felhasználást.

Kéri a képviselő-testület az aljegyzőt, hogy határo-

zatáról az érdekelteket értesítse.

**Határidő:** 2008. szeptember 12.

**Felelős :** Králl Ferencné aljegyző

**F r i e d r i c h Istvánné képviselő:** Dr. Szász Károly az OKIS bizottság külsős bizottsági tagja kérését tolmácsolja. 50.000,- Ft-ot szeretne felajánlani az Adonyi Horgász Egyesület támogatására.

A képviselő-testület **10 igen** szavazattal, szavazástól való tartózkodás és ellenszavazat nélkül egyetértett a fenti felajánlással, és az alábbi határozatot hozta:

**A d o n y Város Önkormányzata**

**160/2008. (VIII. 28.) Kt. sz. h a t á r o z a t a:**

A képviselő-testület **Dr. Szász Károly** az **oktatási-,**

**kulturális-, ifjúsági és sportbizottság külsős bizott-**

**sági tagja** kérelmét elfogadja és egyetért azzal, hogy

a 2008. évi költségvetésben elkülönített céltartalék

összege **50.000,- Ft** az **Adonyi Horgász Egyesület**

támogatására nyerjen átutalást és felhasználást.

Kéri a képviselő-testület az aljegyzőt, hogy határoza-

táról az érdekelteket értesítse.

**Határidő:** 2008. szeptember 12.

**Felelős :** Králl Ferencné aljegyző

* **30 -**

Több hozzászólás, vélemény nem hangzott el, Ronyecz Péter polgármester az ülést 17,20 órakor bezárta.

**k. m. f.**

***/: Ronyecz Péter :/ /: Králl Ferencné :/***

*polgármester aljegyző*

*a távollévő Farkas János jegyző helyett*

***/: Kirinovics Péter :/ /: Leicht Ferenc :/***

*jkv. hit. jkv. hit.*